辅成王周公摄政・幺篇
作者：郑光祖
朝代：元

paragraphs: 臣虽无能，辅朝廷，寄命叮咛，密旨亲听，社稷重兴。
付能臣支撑，忠信难凭，天地为盟，上有苍冥。
倘或天不容吾皇驾崩，（带云）陛下放心，（唱）这公事便索行，临至日若是上下交征，内外差争，老微臣怎地施行？（驾与剑了）（正末唱）这剑斩不臣，夷背逆，诛谗佞。
圣旨道"无銮驾如朕亲行"。
臣既能如此持威柄，其教不严而治，其政不肃而成。